Acord marc amb diverses empreses del contracte de serveis de la Diputació de Barcelona relatiu a l’acompanyament en la definició i validació jurídica de l’ordenança, reglament o bases reguladores de les prestacions econòmiques de caràcter social

Expedient núm.: 2026/19137


Criteris que depenen d’un judici de valor (45 %):

Criteri 1: Millora de la proposta metodològica de la prestació del servei...................................................................................................fins a 20 punts

Es valorarà una proposta metodològica de la prestació del servei que aporti un valor afegit en les dinàmiques de treball i incorpori una perspectiva interseccional, d’acord  amb els objectius establerts a la cl. 3  i les tasques a realitzar per part del contractista detallades a la cl.4 del PPT.

Es valorarà:

a) L’aportació de millores en les dinàmiques de treball que fomentin la co-creació i el consens entre els diversos departaments de l'ens local (especialment la coordinació amb Secretaria i Intervenció), així com la innovació en el disseny dels continguts i l’ús d’eines tecnològiques o plataformes col·laboratives que augmentin l’eficiència, l’agilitat i la traçabilitat en l’execució de cadascuna de les fases del servei...............................................................................fins a 12 punts
b) La incorporació transversal i efectiva de la perspectiva interseccional en totes les activitats, dinàmiques i models organitzatius proposats. Es tindrà en compte que la metodologia permeti identificar i donar resposta a la concurrència de diversos eixos de desigualtat (com gènere, edat, origen o diversitat funcional) per garantir que el nou model de garantia d'ingressos sigui equitatiu i inclusiu.......................................................................................fins a 8 punts

Aquesta proposta haurà de tenir una extensió màxima de 10 pàgines, sense incloure la portada ni l’índex.  A partir de la pàgina 11 no es tindrà en compte a efectes de valoració.


Criteri 2: Millora de la proposta d’Informe final....................................fins a 15 punts

Es puntuarà que l’Informe Final incorpori, a part del mínim exigit en la clàusula 8.2.2 del PPT,  el següent: 

2.1. Recursos de comunicació visual a nivell operatiu que facilitin la comprensió del model de garantia d’ingressos proposat (infografies, diagrames de flux de procediments, síntesi gràfica de dades, entre d’altres)....................................................................................... fins a 9 punts

2.2. Estratègies complementàries  que assegurin una difusió àgil, entenedora i efectiva del model de garantia d'ingressos en termes de canals i destinataris, entre d’altres. ....................................................................................................fins a 6 punts


Aquesta proposta haurà de tenir una extensió màxima de 8 pàgines, sense incloure la portada ni l’índex.  A partir de la pàgina 9 no es tindrà en compte a efectes de valoració.


Criteri 3.- Proposta d’eines de gestió per a la revisió del text jurídic i  metodologia de seguiment en la implementació i actualització del document final.........10 punts

Es valorarà l’aportació d’eines, instruments de gestió per a la revisió del text jurídic i metodologia de seguiment en la implementació i actualització del document final que facilitin a l’ens local l’execució, la simplificació administrativa, i l’actualització futura del model de garantia d’ingressos.

Es valorarà la incorporació:

3.1. instruments i eines de gestió que permetin als ens locals gestionar de forma autònoma i simplificada els diferents elements i la revisió del text jurídic............................................................................................. fins a 5 punts

3.2. sistemes d’indicadors per avaluar la implementació del document final i la definició de mecanismes que garanteixin l’actualització futura dels paràmetres del model per part del propi ens local.............................................................fins a 5 punts

Aquesta proposta haurà de tenir una extensió màxima de 8 pàgines, sense incloure la portada ni l’índex.  A partir de la pàgina 9 no es tindrà en compte a efectes de valoració.

